ai4bharat/Pralekha huggingface dataset:
ऊर्जा मंत्रालय
बिगर जीवाश्म इंधन स्त्रोतांपासूनच्या ऊर्जेच्या एकूण स्थापित क्षमतेच्या, 39% टक्के ऊर्जा निर्मिती
नवी दिल्ली, 27 जुलै 2021
केंद्र सरकारने बिगर जीवाश्म म्हणजेच अक्षय ऊर्जा स्त्रोतांची ऊर्जा क्षमता वर्ष 2022 पर्यंत, 1,75,000 मेगा वॅट पर्यंत वाढवण्याचे उद्दिष्ट निश्चित केले आहे. यात, 1,00,000 मेगा वॅट सौर ऊर्जा, 60,000 मेगावॅ पवनऊर्जा, 10,000 मेगावॉट बायोमास ऊर्जा आणि 5000 मेगावॉट ऊर्जा छोट्या जलविद्युत प्रकल्पांपासून मिळवण्याचे उद्दिष्ट आहे. 30 जून 2021 पर्यंत, अक्षय ऊर्जेची स्थापित क्षमता, आणि स्थापन करण्याच्या प्रक्रियेत असलेली एकूण ऊर्जा 96.95 गिगावॉट इतकी आहे. यात, मोठ्या जलविद्युत प्रकल्पांचा समावेश नाही, मात्र हीही अक्षय ऊर्जाच आहे. 30 जून 2021 पर्यंत, बिगर जीवाश्म स्त्रोतांद्वारे ऊर्जा स्थापित क्षमता 150.06 गिगावॉट पर्यंत निर्माण करण्यात आली आहे. जी एकूण स्थापित क्षमतेच्या 39 टक्के एवढी आहे. याचाच अर्थ, भारताने राष्ट्रीय स्तरावर निश्चित केलेल्या, म्हणजेच 2030 पर्यंत बिगर-जीवाश्म ऊर्जेची क्षमता, 40 टक्क्यांपर्यंत नेण्याच्या उद्दिष्टाच्या अत्यंत जवळ असून, वेळेआधीच आपण हे उद्दिष्ट पूर्ण करणार आहोत.
त्याशिवाय, अक्षय ऊर्जेनिर्मितीला प्रोत्साहन देण्यासाठी खालील पावले उचलली जात आहेत:
- 30 जून 2025 पर्यंत लोकार्पण होणाऱ्या विद्युतप्रकल्पांमधून सौर आणि पवन ऊर्जा स्त्रोताद्वारे निर्माण झालेल्या वीजेच्या आंतर राज्यीय पारेषणावरील शुल्क माफ.
- अक्षय ऊर्जा स्त्रोतांपासून ऊर्जा उत्सर्जन करण्यासाठी हरित ऊर्जा मार्गिका विकसित करण्यात आल्या आहेत
- वर्ष 2022 पर्यंत, अक्षय ऊर्जा क्षमता 175 पर्यंत वाढवण्यासाठी, अक्षय ऊर्जा खरेदी बंधनकारक करणारी अधिसूचना जारी करण्यात आली आहे.
केंद्रीय ऊर्जा आणि अक्षय ऊर्जा मंत्री आर के सिंग यांनी आज राज्यसभेत ही माहिती दिली.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
पंतप्रधान कार्यालय
डिसेंबर 2022 मध्ये 12.8 लाख कोटी रुपयांचे 782 कोटी यूपीआय व्यवहार पूर्ण करून भारताने महत्त्वाचा टप्पा गाठल्यानंतर, पंतप्रधानांनी यूपीआय पेमेंट पद्धतीच्या वाढत्या लोकप्रियतेबाबत आनंद व्यक्त केला
डिजिटल व्यवहारांचा स्वीकार केल्याबद्दल सहकारी भारतीयांचे केले कौतुक
डिसेंबर महिन्यात 12.8 लाख कोटी रुपयांचे 782 कोटी यूपीआय व्यवहार पूर्ण करून भारताने महत्त्वाचा टप्पा गाठल्यानंतर, डिजिटल आर्थिक व्यवहारांचा इतक्या मोठ्या प्रमाणात वापर केल्याबद्दल भारतीय नागरिकांची पंतप्रधान नरेंद्र मोदी यांनी प्रशंसा केली आहे.
अर्थक्षेत्रातील तंत्रज्ञानविषयक तज्ञाचा ट्विट संदेश सामायिक करून,पंतप्रधान त्यांच्या ट्विट संदेशात म्हणाले;
“तुम्ही सर्वांनी ज्या पद्धतीने भारतात यूपीआय प्रणालीला वाढत्या प्रमाणात लोकप्रिय केले आहे ते मला फार भावले. डिजिटल भरणा पद्धतीचा स्वीकार केल्याबद्दल मी माझ्या सहकारी भारतीयांचे कौतुक करतो. तंत्रज्ञान आणि अभिनव संशोधनाप्रति त्यांनी उल्लेखनीय स्वीकारार्हता दाखवली आहे.”
माहिती आणि प्रसारण मंत्रालय
'भारताची रत्ने'- ऑनलाईन चित्रपट महोत्सवाच्या माध्यमातून भारतरत्नांना सलाम
मुंबई, 26 ऑगस्ट 2021
भारताचा मानबिंदू असलेल्या काही मान्यवरांच्या कार्यकर्तृत्वाला सलामी देणारा विशेष ऑनलाईन तीन दिवसीय चित्रपट महोत्सव –भारताची रत्ने’आजपासून सुरु झाला. माहिती आणि प्रसारण मंत्रालयाच्या फिल्म्स डिव्हिजनच्या वतीने हा महोत्सव आयोजित करण्यात आला आहे. या अंतर्गत, देशाचा सर्वोच्च नागरी सन्मान, भारतरत्न प्रदान करण्यात आलेल्या विज्ञान, कला आणि संस्कृती क्षेत्रातील काही प्रतिष्ठित व्यक्तिमत्त्वांचे चरित्रपट दाखवून त्यांचे स्मरण केले जाईल. यात प्रा.सी.व्ही. रमण, डॉ. एम. विश्वेश्वरय्या, डॉ. एपीजे अब्दुल कलाम, प्रा. सी. एन. आर. राव, सत्यजित रे, एम. एस. सुब्बुलक्ष्मी, पं. रवीशंकर, उस्ताद बिस्मिल्ला खान आणि पं.भीमसेन जोशी यांच्यावरील चरित्रपट दाखवले जात आहेत.
'रत्नज ऑफ इंडिया' महोत्सव आजपासून 28 ऑगस्ट, 2021 पर्यंत दाखवला जाईल. हे चित्रपट, फिल्म्स डिव्हिजनच्या https://www.youtube.com/FilmsDivision या युट्यूब चॅनेलवर पाहता येतील. या महोत्सवातील चित्रपट या लिंकवरही पाहता येतील.
स्वातंत्र्याचा अमृतमहोत्सव साजरा करण्यासाठी माहिती आणि प्रसारण मंत्रालयाद्वारे विविध कार्यक्रमांचे आयोजन करण्यात आले आहे. याचाच एक भाग म्हणून फिल्म्स डिव्हिजनने 'राष्ट्राला सलाम' हा एक आठवड्याचा कार्यक्रम 23 ते 29 ऑगस्ट, 2021 दरम्यान आयोजित केला आहे. याअंतर्गत, 'ए व्हॉयेज ऑफ प्रोग्रेस' आणि 'रत्नज ऑफ इंडिया' या ऑनलाईन चित्रपट महोत्सवांचे आणि 'कालौघात चित्रपट निर्मितीमध्ये तांत्रिक प्रगती' या वेबिनारचे आयोजन करण्यात आले आहे.
'राष्ट्राला सलाम' च्या दुसऱ्या भागात, सर्वोच्च नागरी सन्मान, भारतरत्न प्रदान करण्यात आलेले विज्ञान, कला आणि संस्कृती क्षेत्रातील काही प्रतिष्ठित व्यक्तिमत्त्वांचे चरित्रपट दाखवून त्यांचे स्मरण केले जाणार आहे.
दरम्यान, 'राष्ट्राला सलाम' च्या पहिल्या भागात, 'ए व्हॉयेज ऑफ प्रोग्रेस' चे आयोजन 23 ते 25 ऑगस्ट 2021 या दरम्यान करण्यात आले होते. भारतातील महत्त्वाचे प्रकल्प, उद्योग आणि प्रतिष्ठित संस्थांवरील माहितीपट यात दाखवण्यात आले. महोत्सवात भाक्रा- नांगल, हिराकुड आणि नागार्जुन सागर, ही धरणे, राष्ट्रीय भौतिकी प्रयोगशाळा, भाभा अणू संशोधन केंद्र, टाटा मूलभूत संशोधन संस्था , भारत हेवी इलेक्ट्रिकल्स लिमिटेड , नौवहन आणि तेल उद्योग, संरक्षण संशोधन आणि विकास संस्था  आणि चांद्रयान व पीएसएलव्हीसारख्या अंतराळ प्रकल्पांच्या यशोगाथा दाखवण्यात आल्या. हे चित्रपट या लिंकवर ओहत येतील
https://youtube.com/playlist?list=PLZN9KGi5w_40OgJnWsJQla5PEI17cQyw3
29 ऑगस्ट, 2021 रोजी 'कालौघात चित्रपट निर्मितीमध्ये तांत्रिक प्रगती' या वेबिनारने आठवडाभर चालणाऱ्या कार्यक्रमाचा समारोप होईल. वेबिनारमध्ये चर्चेनंतर चित्रपट क्षेत्रातील ज्येष्ठ चित्रपट निर्माते आणि तंत्रज्ञ देशभरातील माध्यम क्षेत्रातल्या विद्यार्थ्यांशी संवाद साधतील.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
शिक्षण मंत्रालय
केंद्रीय शिक्षण मंत्री रमेश पोखरियाल ‘निशंक’ यांनी आज आसियान इंडिया हॅकेथॉनच्या उद्घाटन समारंभाला संबोधित केले
नवी दिल्ली, 1 फेब्रुवारी 2021
भारत आणि आसियानमधील संबंध नव्या उंचीवर नेण्यासाठी शिक्षण मंत्रालयाने आज आसियान-इंडिया हॅकेथॉनचा प्रारंभ केला. यावेळी केंद्रीय शिक्षण मंत्री रमेश पोखरीयल निशंक यांनी स्मरण करून दिले की पंतप्रधान नरेंद्र मोदी यांनी 2019 मध्ये सिंगापूर इंडिया हॅकेथॉन दरम्यान आसियान देशांसोबत अशा प्रकारचे हॅकेथॉन आयोजित करण्याचा विचार बोलून दाखवला होता. ते म्हणाले की हे हॅकेथॉन भारत आणि आसियान देशांना “नील अर्थव्यवस्था ” आणि “शिक्षण ” या दोन व्यापक संकल्पनांतर्गत सामायिक आव्हाने सोडवण्याची एक अनोखी संधी उपलब्ध करुन देईल आणि त्यायोगे शिक्षण, विज्ञान आणि तंत्रज्ञानात सहकार्याद्वारे आर्थिक आणि सांस्कृतिक संबंध पुढे नेण्याची संधी उपलब्ध करेल. हे हॅकेथॉन आपल्या संस्कृतीतील सहा मूलभूत गुणांवर- आदर, संवाद, सहकार्य, शांतता, समृद्धी आणि नवसंशोधन यावर आधारित असेल.
पोखरियाल म्हणाले की, भारत-आसियान संबंधांचा पाया समान विश्वास, धर्म आणि संस्कृतीमध्ये आहे. ते म्हणाले की, भारत हा या प्रदेशातील सर्वात मोठा लोकशाही व लोकसंख्या असलेला देश असल्यामुळे आशियाई समुदायाचे नेतृत्व करण्याची नैतिक जबाबदारी त्याच्यावर आहे. या संदर्भात त्यांनी नमूद केले की भारत कोविड लस पुरवून आसियान देशांना मदत करत आहे. मजबूत शैक्षणिक आणि संशोधन संबंध अधोरेखित करताना ते म्हणाले की आयआयटी-दिल्ली आणि तेजपूर विद्यापीठ यासारखी अनेक भारतीय विद्यापीठे आपल्या आसियान भागीदार देशांतील विद्यार्थ्यांचे भारतात स्वागत करत आहेत. केंद्र सरकारने देखील आशियाई नागरिकांसाठी 1000 आसियान पीएचडी फेलोशिप सुरू केली आहे.
राष्ट्रीय शिक्षण धोरण 2020 बाबत केंद्रीय मंत्री म्हणाले की 34 वर्षानंतर आलेले एनईपी 2020 केवळ भारतासाठीच नाही तर संपूर्ण जगासाठी नव्या संधी घेऊन येईल.
पोखरियाल म्हणाले की वसुधैव कुटुंबकमच्या तत्त्वज्ञानाचे पालन करत भारत आसियान प्रदेश आणि संपूर्ण जगासाठी सकारात्मक भूमिका निभावण्यासाठी कटिबद्ध आहे.
आसियान-इंडिया हॅकेथॉनबद्दल अधिक जाणून घेण्यासाठी येथे क्लिक करा:U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
पंतप्रधान मोदी यांनी देशभरातील लस उत्पादकांशी साधला संवाद
नवी दिल्ली, 20 एप्रिल 2021
पंतप्रधान नरेंद्र मोदी यांनी देशभरातील लस उत्पादकांशी व्हिडिओ कॉन्फरन्सिंगद्वारे संवाद साधला. लस उत्पादकांनी बजावलेली कामगिरी आणि त्यांच्या व्यावसायिकतेबद्दल पंतप्रधानांनी त्यांचे कौतुक केले. पंतप्रधान मोदी म्हणाले की, आपल्या लस उद्योगाची सर्वात मोठी शक्ती म्हणजे त्याचे ‘सामर्थ्य, संसाधन आणि सेवा भाव’ आहे आणि यामुळेच ते जगातील आघाडीचे लस उत्पादक बनले आहेत.
आपल्या लस उत्पादकांच्या क्षमतेवर विश्वास व्यक्त करताना पंतप्रधान म्हणाले, सरकारने आता 1 मे पासून प्रत्येक सज्ञान व्यक्तीसाठी लसीकरण कार्यक्रमाला परवानगी दिली आहे. आपल्या लोकांचे लसीकरण करण्यासाठी लस उत्पादकांनी कमीतकमी वेळेत लस उत्पादन क्षमता सातत्याने वाढवावी असे आवाहन त्यांनी केले. नवीन लसींच्या विकासासाठी वैज्ञानिकांनी केलेल्या प्रयत्नांची व अभ्यासांची त्यांनी प्रशंसा केली.
पंतप्रधान मोदींनी विक्रमी वेळेत लस विकसित करून त्याचे उत्पादन करण्याचे श्रेय त्यांना दिले. येथे उत्पादित लस स्वस्त आहेत याकडे लक्ष वेधून पंतप्रधान मोदी म्हणाले की, जगातील सर्वात मोठा लसीकरण कार्यक्रम भारतात सुरू आहे.
लस विकसित करण्याच्या आणि उत्पादनाच्या या संपूर्ण प्रक्रियेमध्ये देशाने ‘मिशन कोविड सुरक्षा’ अंतर्गत सार्वजनिक-खाजगी भागीदारीच्या भावनेने सतत काम केले आहे असे पंतप्रधान मोदी म्हणाले. सरकारने सर्व लस उत्पादकांना केवळ शक्य ती मदत व लॉजिस्टिक सहाय्य आणि लस मंजुरीची प्रक्रिया जलद आणि वैज्ञानिक असेल हे सुनिश्चित केले असे पंतप्रधान म्हणाले. सद्यस्थितीत चाचणी टप्प्यात असलेल्या लसीना शक्य ते सहकार्य व सुरळीत मान्यता प्रक्रियेची ग्वाहीही त्यांनी दिली.
पंतप्रधान म्हणाले की कोविड-19 विरूद्ध देशाच्या लढाईत आपल्या खासगी क्षेत्राच्या आरोग्यविषयक पायाभूत सुविधांनी मोठी भूमिका बजावली आहे आणि येत्या काही दिवसांत लसीकरण मोहिमेमध्ये खासगी क्षेत्र आणखी सक्रिय भूमिका बजावेल. यासाठी रुग्णालये आणि उद्योग यांच्यात अधिक चांगल्या समन्वयाची आवश्यकता असेल.
18 वर्षापेक्षा जास्त वयाच्या प्रत्येकासाठी लसीकरण करण्यास परवानगी देण्याच्या सरकारच्या निर्णयाबद्दल आणि अधिक प्रोत्साहन व लवचिकता देण्यासाठी केलेल्या उपाययोजनांबद्दल लस उत्पादकांनी पंतप्रधानांचे आभार मानले. लसींचा विकास आणि उत्पादन प्रक्रियेत केंद्र सरकारकडून मिळालेल्या सहकार्याबद्दल पंतप्रधानांच्या नेतृत्वाची त्यांनी प्रशंसा केली. उत्पादन वाढवण्यासाठी योजना, आगामी नवीन लसी आणि नवीन कोरोना विषाणूवर संशोधन यावरही त्यांनी चर्चा केली.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
लोहडीनिमित्त पंतप्रधानांनी देशवासियांना दिल्या शुभेच्छा
नवी दिल्ली, 13 जानेवारी 2023
पंतप्रधान नरेंद्र मोदी यांनी लोहडीच्या सणानिमित्त देशातील जनतेला शुभेच्छा दिल्या आहेत.
ट्विट संदेशात पंतप्रधान म्हणाले;
“लोहडीच्या सणाच्या शुभेच्छा! हा उत्सव आपल्या समाजात सुसंवादाची भावना अधिक खोलवर रुजवणारा ठरो. सर्वत्र आनंदाचे वातावरण निर्माण होवो हीच सदिच्छा.”N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षण मंत्री राजनाथ सिंह यांच्या हस्ते पूर्व सिक्कीममधे बीआरओ रस्ता राष्ट्राला समर्पित; संरक्षण सज्जता आणि सामाजिक-आर्थिक विकासाला अधिक चालना मिळणार
संरक्षण मंत्री राजनाथ सिंह यांनी राष्ट्रीय महामार्ग 310 वर 19.85 किमीचा पर्यायी रस्ता राष्ट्राला समर्पित केला आहे. आधीचा रस्ता नैसर्गिक आपत्तीमुळे मोठ्या प्रमाणात खराब झाला होता. पूर्व सिक्कीम मध्ये विशेषकरून नथुला क्षेत्रात संरक्षण सज्जतेला चालना देण्याच्या दृष्टीकोनातून हा रस्ता महत्वाचा आहे. खराब हवामानामुळे सुखना इथल्या मुख्यालयातून व्हिडीओ कॉन्फरन्सिंग द्वारे हे उद्घाटन करण्यात आले. या कामगिरीसाठी संरक्षण मंत्र्यांनी, बीआरओ अर्थात बॉर्डर रोड ऑर्गनायझेशनच्या कामगिरीची प्रशंसा केली.सिक्कीम मध्ये सीमा भागातले रस्ते दुपदरी करण्याचे काम सुरु असल्याचे त्यांनी सांगितले.
दुर्गम भागात पायाभूत सुविधांचा विकास करण्याच्या अभियानावर विशेष भर देत, केवळ संरक्षण सज्जतेच्या दृष्टीकोनातूनच नव्हे तर या प्रदेशाच्या सामाजिक-आर्थिक विकासाला चालना देण्यासाठीही हा विकास करण्यात येत असल्याचे त्यांनी सांगितले. ईशान्येकडच्या राज्यांच्या विकासाकडे विशेष लक्ष पुरवण्याच्या पंतप्रधानांच्या धोरणाला अनुसरत पायाभूत विकासाला गती देण्याच्या केंद्र सरकारच्या निर्धाराचा त्यांनी पुनरुच्चार केला.
या मार्गामुळे पर्यटनाला चालना मिळण्याबरोबरच राज्याच्या सामाजिक- आर्थिक विकासाला गती मिळणार असल्याचे सिक्कीमच्या मुख्यमंत्र्यांनी यावेळी सांगितले. पर्यटन हा आपल्या राज्याच्या अर्थव्यवस्थेचा कणा असून रस्त्याचे काम वेगाने पूर्ण केल्या बद्दल त्यांनी केंद्र आणि बीआरओची प्रशंसा केली.
गेल्या काही वर्षात बीआरओने, सामग्री, साधने आणि बांधकाम यामध्ये तंत्रज्ञानाचा समावेश करत आपल्या क्षमतांचा अभूतपूर्व विस्तार केला आहे. अटल बोगदा, डीएस-डीबीओ रस्ता आणि, राष्ट्रीय मार्गाला पर्यायी रस्ता म्हणजे बीआरओचा उच्च दर्जा आणि वेगवान कामाचे द्योतक आहे. बीआरओच्या भविष्यातल्या प्रकल्पाबाबत माहिती देतानाच येत्या काळात आत्मनिर्भर भारत अभियान वेगाने प्रगती साधेल असा विश्वासही यावेळी व्यक्त करण्यात आला.
U.Ujgare/N.Chitale/P.Kor
केंद्रीय लोकसेवा आयोग
युपीएससीकडून मे-2021 मध्ये अंतिम केलेले निकाल
केंद्रीय लोकसेवा आयोगाने पुढील पदांसाठीचे भरतीचे निकाल मे-2021 मध्ये जाहीर केले आहेत. पदांसाठी शिफारस केलेल्या उमेदवारांना वैय्यक्तिकरित्या टपालाद्वारे ही माहिती कळवली जाईल.
|
|
क्र
|
|
वर्ष /जाहिरात./ क्र .
ITEM NO (फाईल क्रं.
|
|
पदाचे / कार्यालयाचे नाव
|
|
शिफारस केलेल्या उमेदवाराचे नाव व आसन क्रमांक
|
|
|
|
2020/02/11 F.1/139/2019-R.I
|
|
वरिष्ठ विभागीय आरोग्य आधिकारी, रेल्वे बोर्ड, रेल्वे मंत्रालय
|
|
1 डॉ.  वसुंधरा एस रांगन 
2 डॉ. शशिकांत सेन 
- डॉ. योगेश मधुकर सावकारे 
- EWS राखीव पदासाठी एकाही उमेदवाराची शिफारस नाही.
पंतप्रधान कार्यालय
मुंबई ट्रान्स हार्बर लिंक  या भारतातील सर्वात लांब सागरी सेतूबद्दल पंतप्रधानांनी व्यक्त केला आनंद
पंतप्रधान नरेंद्र मोदी यांनी, भारतातील सर्वात लांब सागरी सेतू, मुंबई ट्रान्स हार्बर लिंक  बद्दल आनंद व्यक्त केला आहे. ह्या अद्ययावत पायाभूत सुविधांमुळे देशातील नागरिकांचे जीवनमान अधिक सुखकर होण्यास पाठबळ मिळेल, असे त्यांनी म्हटले आहे.
महाराष्ट्राचे उपमुख्यमंत्री देवेंद्र फडणवीस यांच्या एमटीएचएल ची गुणवैशिष्ट्ये सांगणाऱ्या ट्वीटला प्रतिसाद देत, पंतप्रधानांनी ट्वीट केले आहे;
“ह्या अद्ययावत तंत्रज्ञानामुळे, लोकांचे जीवनमान अधिक सुखकर होण्यास पाठबळ मिळेल.”
पंतप्रधान कार्यालय
आशियाई क्रीडा स्पर्धा 2022 मध्ये 25 मीटर पिस्तूल क्रीडा प्रकारात सुवर्णपदक मिळवणाऱ्या महिला संघाचे पंतप्रधानांनी केले अभिनंदन
नवी दिल्ली, 27 सप्टेंबर 2023
हँगझोऊ येथे सुरू असलेल्या आशियाई क्रीडा स्पर्धा 2022 मध्ये 25 मीटर पिस्तूल क्रीडा प्रकारात सुवर्णपदक जिंकल्याबद्दल मनू भाकर, रिदम सांगवान आणि ईशा सिंग या महिला चमूचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X समाज माध्यमावर पोस्ट केले:
“भारतासाठी एक अद्वितीय सुवर्ण पदक".
मनू भाकर, रिदम सांगवान आणि ईशा सिंग यांचा समावेश असलेल्या महिला संघाचे 25 मीटर पिस्तूल प्रकारातील त्यांच्या नेत्रदीपक विजयाबद्दल अभिनंदन!
त्यांच्या उल्लेखनीय सांघिक कामगिरीचे हे उत्कृष्ट फळ मिळाले आहे. त्यांच्या पुढील वाटचालीसाठी शुभेच्छा.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
भारताच्या संशोधन आणि विकास विषयक परिसंस्थेवर नोकरशाहीचे कोणतेही अनुचित नियंत्रण असल्याचा आरोप सरकारने फेटाळून लावला
डॉ. जितेंद्र सिंह म्हणाले की संशोधनविषयक प्रस्तावांवरील पुढील प्रक्रिया तसेच आढावा आणि मंजुरीसाठी डिजिटल तंत्रज्ञानाचा वापर होऊ लागल्यामुळे पारदर्शकतेत वाढ झाली आहे
नवी दिल्ली, 3 ऑगस्ट 2022
केंद्र सरकारने भारताच्या संशोधन आणि विकास विषयक परिसंस्थेवर नोकरशाहीचे कोणतेही अनुचित नियंत्रण असल्याचा आरोप फेटाळून लावला आहे.
लोकसभेत विचारल्या गेलेल्या प्रश्नाला उत्तर देताना केंद्रीय विज्ञान आणि तंत्रज्ञान राज्यमंत्री , केंद्रीय भूविज्ञान राज्यमंत्री , तसेच पंतप्रधान कार्यालय, कार्मिक, सार्वजनिक तक्रार निवारण, निवृत्तीवेतन, अणुउर्जा आणि अंतराळ विभाग राज्यमंत्री डॉ. जितेंद्र सिंह म्हणाले की, विज्ञानविषयक सर्व विभाग एकमेकांशी तसेच केंद्र सरकारच्या इतर विभागांशी एकतानता राखून एकात्मिक दृष्टीकोनासह काम करत आहेत.
केंद्र सरकारने संशोधनासंबंधीच्या प्रस्तावांबाबतच्या प्रक्रियेमध्ये परिवर्तनकारी बदल घडवून आणण्यासाठी काही मोठ्या उपक्रमांची सुरुवात केली आहे आणि यामध्ये संशोधन विषयक प्रस्तावांचा ऑनलाईन स्वीकार तसेच आढावा आणि मंजुरीसाठी ऑनलाईन पद्धतीने प्रक्रिया आणि संशोधन अनुदानांचे डिजिटल पद्धतीने हस्तांतरण यांचा समावेश आहे अशी माहिती डॉ. जितेंद्र सिंह यांनी दिली. ते म्हणाले की, या नव्या पद्धतीमुळे संशोधन प्रस्तावांवरील कार्यवाहीच्या अंमलबजावणीत अधिक पारदर्शकता आली असून या कार्यवाहीला पूर्वी लागणारा सुमारे नऊ महिन्यांचा कालावधी कमी होऊन आता सुमारे साडेचार महिन्यांवर आला आहे. वैज्ञानिक समुदायासह सर्व नागरिकांच्या समस्यांचे निवारण करण्यासाठी आता सरकारने अधिक परिणामकारक तक्रार निवारण यंत्रणा लागू केली आहे. तसेच नवीन विज्ञान, तंत्रज्ञान आणि अभिनव संशोधन धोरण तयार करण्याच्या प्रक्रियेचा भाग म्हणून देशात ‘संशोधन करण्यातील सुलभता’ वाढविण्याच्या दृष्टीने करण्यात आलेल्या अनेक शिफारसींचा या धोरणाच्या मसुद्यात समावेश करण्यात आला आहे असेही त्यांनी सांगितले.S.Kane/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 76
पंतप्रधान कार्यालय
मुंबईच्या ताज महल पॅलेसमध्ये आयोजित एससीओ भरडधान्य खाद्य महोत्सवाचे पंतप्रधानांनी केले कौतुक
मुंबईतल्या ताज महल पॅलेसमध्ये एससीओ भरडधान्य खाद्य महोत्सवाचे पंतप्रधान नरेंद्र मोदी यांनी कौतुक केले आहे.
स्थानिक खासदार मनोज कोटक यांनी या महोत्सवाबाबत ट्विट केले आहे. जळगावची ज्वारी, नागपूरची बाजरी, औरंगाबादची नाचणी एससीओ भरडधान्य खाद्य महोत्सवाच्या रूपात मुंबईच्या ताजमहाल पॅलेसमध्ये पोहोचली आहे, असे कोटक यांनी म्हटले आहे.
उत्तरात पंतप्रधानांनी ट्विट केले:
"श्री अन्न मुंबईत लोकप्रिय करण्याचा स्तुत्य प्रयत्न."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 17 नोव्हेंबर 2021
|
|
- 113.68 cr vaccine doses have been administered so far under Nationwide Vaccination Drive
- India's Active caseload stands at 1,28,555; lowest in 527 days
- Active cases account for less than 1% of total cases, currently at 0.37%; Lowest since March 2020
- Recovery Rate currently at 98.28%; Highest since March 2020
- 12,134 recoveries in the last 24 hours increases Total Recoveries to 3,38,73,890
- 10,197 new cases in the last 24 hours
- Daily positivity rate  less than 2% for last 44 days
- Weekly Positivity Rate  less than 2% for last 54 days
- 62.70 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
पंतप्रधान कार्यालय
कोविड-19 परिस्थितीचा आढावा घेण्यासाठी उच्चस्तरीय बैठकांच्या आयोजनामुळे पंतप्रधानांनी रद्द केला पश्चिम बंगाल दौरा
नवी दिल्ली, 22 एप्रिल 2021
पंतप्रधान नरेंद्र मोदी यांच्या अध्यक्षतेखाली उद्या कोविड-19 परिस्थितीचा आढावा घेण्यासाठी उच्चस्तरीय बैठकांचे आयोजन करण्यात आले आहे.
ट्वीट संदेशात पंतप्रधान म्हणाले, "उद्या, कोविड-19 परिस्थितीबाबत उच्च स्तरीय बैठकांच्या अध्यक्षस्थानी असणार आहे. त्यामुळे, मी पश्चिम बंगालला जाणार नाही."
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
सार्वजनिक-खाजगी भागीदारीतून बंदरांचा विकास
नवी दिल्ली, 9 ऑगस्ट 2021
नवीन मुख्य बंदरांची उभारणी व प्रमुख बंदरांचे व्यवस्थापन हे केंद्र सरकारच्या अखत्यारीत येते. तर महत्वाच्या नसलेल्या बंदरांची उभारणी व व्यवस्थापन हे संबधित राज्यसरकारांच्या अखत्यारीत येते. प्रमुख बंदरे अधिकार कायदा 2021 नुसार प्रमुख बंदरांचा विकास तसेच बंदरावरील मुलभूत सोयीसुविधा यांसदर्भातील नियम वा बंधने यांचा निर्णय त्या बंदराशी संबधित मंडळ घेते. प्रमुख बंदरांची कार्यक्षमता वाढावी म्हणून मुख्य बंदरावर बर्थ, टर्मिनल्स, इंधनजेट्टी इत्यादी सुविधा सार्वजनिक- खाजगी भागीदारीतून विकसित केल्या जात आहेत. हे प्रकल्प निविदा पद्धतीने दिले जातात. संबधित बंदर हे अशा विशेष कराराद्वारे ठराविक कालावधीसाठी त्या निविदाकाराशी बांधलेले असते.
बंदरे, नौवहन आणि जलमार्ग मंत्री सर्बानंद सोनोवाल यांनी आज राज्यसभेत एका लेखी उत्तरात ही माहिती दिली.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
केंद्रीय लोकसेवा आयोग
भारतीय वित्तीय सेवा / भारतीय सांख्यिकी सेवा परीक्षा, 2022
नवी दिल्ली, 28 डिसेंबर 2022
केंद्रीय लोक सेवा आयोगाद्वारे 24 ते 26 जून 2022 या कालावधीत घेण्यात आलेल्या भारतीय वित्तीय सेवा/भारतीय सांख्यिकी सेवा परीक्षा, 2022 च्या लेखी परीक्षेच्या आधारे 19 ते 23 डिसेंबर, 2022 दरम्यान व्यक्तिमत्व चाचणीसाठी मुलाखती घेण्यात आल्या. भारतीय वित्तीय सेवा आणि भारतीय सांख्यिकी सेवेतील पदांवर नियुक्तीसाठी शिफारस करण्यात आलेल्या उमेदवारांच्या गुणवत्तेच्या क्रमानुसार याद्या पुढीलप्रमाणे आहेत.
पदांवरील भर्तीसाठी सरकारने नोंदवलेल्या रिक्त पदांची संख्या खालीलप्रमाणे आहे:-
|
|
Service
|
|
GEN
|
|
EWS
|
|
OBC
|
|
SC
|
|
ST
|
|
Total
|
|
Indian Economic Service
|
|
10
|
|
02
|
|
06
|
|
04
|
|
02
|
|
24
[Inc.01 PwBD-3
&
01 PwBD-5]
|
|
Indian Statistical Service
|
|
12
|
|
03
|
|
08
|
|
04
|
|
02
|
|
29
[Inc. 01
PwBD-1]
भारतीय वित्तीय सेवा आणि भारतीय सांख्यिकी सेवेतील पदांवर नियुक्तीसाठी शिफारस करण्यात आलेल्या उमेदवारांची संख्या खालीलप्रमाणे आहे:
|
|
Service
|
|
GEN
|
|
EWS
|
|
OBC
|
|
SC
|
|
ST
|
|
Total
|
|
Indian Economic Service
|
|
08
[Inc.
1 PwBD-3]
|
|
02
|
|
07
|
|
04
|
|
02
|
|
23[Inc.1 PwBD-3]
|
|
Indian Statistical Service
|
|
07
[Inc.
1 PwBD-1]
|
|
05
|
|
11
|
|
04
|
|
02
|
|
29
[Inc.1 PwBD-1]कार्मिक आणि प्रशिक्षण विभागाच्या ओएम 36035/2/2017-Estt. दिनांक 15.01.2018 नुसार दिव्यांगांसाठी चालू वर्षातील रिक्त जागेच्या तुलनेत योग्य दिव्यांग -5 उमेदवार उपलब्ध नसल्यामुळे सामान्य श्रेणीची 01 जागा रिक्त ठेवली जात आहे.
सध्याच्या नियमांनुसार आणि उपलब्ध रिक्त पदांच्या संख्येनुसार काटेकोरपणे नियुक्त्या केल्या जातील.
शिफारस केलेल्या उमेदवारांच्या खालील अनुक्रमांकाचे निकाल तात्पुरते आहेत:
भारतीय वित्तीय सेवा 
Indian Statistical Service 
|
|
0280155
|
|
0280202
|
|
0280212
|
|
0880174
|
|
1080010
|
|
1180118
ज्या उमेदवारांचा निकाल तात्पुरता ठेवण्यात आला आहे अशा उमेदवारांच्या मूळ कागदपत्रांची पडताळणी करेपर्यंत आणि या उमेदवारांची तात्पुरती स्थिती स्पष्ट करेपर्यंत आयोगाकडून नियुक्तीपत्र जारी केले जाणार नाही. या उमेदवारांची तात्पुरती मुदत अंतिम निकाल जाहीर झाल्यापासून तीन महिन्यांच्या कालावधीसाठीच वैध राहील. या कालावधीत आयोगाकडे आवश्यक कागदपत्रे सादर करण्यात उमेदवार अपयशी ठरल्यास, त्यांची उमेदवारी रद्द केली जाईल आणि या संदर्भात पुढील कोणताही पत्रव्यवहार केला जाणार नाही.
केंद्रीय लोक सेवा आयोगाच्या संकुलात परीक्षा हॉलजवळ एक 'सुविधा कक्ष आहे. इथे कामाच्या दिवशी सकाळी 10 ते संध्याकाळी 5 या वेळेत उमेदवार त्यांच्या परीक्षा/भरतीबाबत कोणतीही माहिती/स्पष्टीकरण वैयक्तिकरित्या किंवा दूरध्वनी क्र. 011-23385271 / 23381125 वर मिळवू शकतात. केंद्रीय लोक सेवा आयोगाच्या संकेतस्थळावर www.upsc.gov निकाल उपलब्ध असेल. निकाल जाहीर झाल्यापासून पंधरा दिवसांच्या आत उमेदवारांचे गुण संकेतस्थळावर उपलब्ध केले जातील.
IES परीक्षा 2022 च्या निकालासाठी येथे क्लिक करा
ISS परीक्षा 2022 च्या निकालासाठी येथे क्लिक कराS.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
पंतप्रधान कार्यालय
पंतप्रधानांनी माजी केंद्रीय मंत्री श्री बचीसिंह रावत यांच्या निधनाबद्दल शोक व्यक्त केला आहे
पंतप्रधान नरेंद्र मोदी यांनी माजी केंद्रीय मंत्री श्री बचीसिंह रावत यांच्या निधनाबद्दल शोक व्यक्त केला आहे.
आपल्या ट्वीटर संदेशात पंतप्रधान म्हणाले, " भारतीय जनता पक्षाचे वरिष्ठ नेते आणि माजी केंद्रीय राज्यमंत्री बची सिंह रावत जी यांच्या निधनाने मला तीव्र दु: ख झाले आहे. त्यांनी आपले संपूर्ण जीवन जनहित आणि राष्ट्रहित यासाठी समर्पित केले होते. मी त्यांचे कुटुंबीय आणि समर्थकांप्रती शोक संवेदना व्यक्त करतो.ओम शांती! "
पंतप्रधान कार्यालय
पंतप्रधान नरेंद्र मोदी आणि अमेरिकेच्या राष्ट्राध्यक्षांदरम्यान दूरध्वनी संवाद
नवी दिल्ली, 4 एप्रिल 2020
कोविड-19 महामारी आणि त्याचे जागतिक आरोग्यावर तसेच अर्थव्यवस्थेवर झालेले परिणाम जाणून घेण्यासाठी पंतप्रधान नरेंद्र मोदी आणि अमेरिकेचे राष्ट्राध्यक्ष डोनाल्ड ट्रम्प यांच्यात आज दूरध्वनीवरून संभाषण झाले.
अमेरिकेत या महामारीत दगावलेल्या लोकांप्रती पंतप्रधानांनी तीव्र दुःख व्यक्त केले आणि या आजारानी बाधित व्यक्तींना लवकर बरे वाटावे यासाठी प्रार्थना केली.
दोन्ही देशांमधील विशेष संबंधांवर जोर देताना पंतप्रधानांनी या जागतिक संकटावर एकत्रित मात करण्यासाठी अमेरिकेसह भारताच्या दृढ ऐक्याचा पुनरुच्चार केला.
कोविड-19 विरोधात प्रभावीपणे लढा देण्यासाठी उभय देशातील परस्पर सहकार्याची ताकद पणाला लावण्याची दोन्ही नेत्यांनी तयारी दर्शविली.
या महामारीमुळे भारत आणि अमेरिकेत आरोग्यावर आणि अर्थव्यवस्थेवर होणाऱ्या परिणामांच्या पार्श्वभूमीवर सुरु असलेल्या उपाययोजनांबाबत उभय नेत्यांनी आढावा घेतला.
या कठीण काळात शारीरिक आणि मानसिक आरोग्य जपण्यासाठी योग आणि आयुर्वेद  यासारख्या पद्धतींचे महत्त्व देखील या दोन्ही नेत्यांनी स्पष्ट केले.
कोविड-19 जागतिक महामारीच्या काळात दोन्ही देशातील अधिकारी परस्परांच्या निकट संपर्कात राहण्याविषयी उभय देशाच्या नेत्यांनी या संवादात मान्यता दिली.
B.Gokhale/V.Joshi/P.Kor
(